เรื่องร้องเรียน: รถเก็บขยะที่มาเก็บขยะในซอยช่วงกลางคืนเปิดเพลงเสียงดังมากครับ
การดำเนินการของเจ้าหน้าที่: ฝ่ายรักษาความสะอาดและสวนสาธารณะ กลุ่มงานรักษาความสะอาด ได้ตรวจสอบแล้วพบเป็นถนนมังกรฝั่งขวา ช่วงระหว่างถนนเจริญกรุง-ถนนเยาวราช เป็นรถจัดเก็บมูลฝอย แบบอัดขนาด 5 ตัน หมายเลขทะเบียน 65-7052 มีนายสุรศักดิ์ ทองคำ เป็น พคบ.ประจำรถฯ บริเวณดังกล่าวเป็นจุดพักขยะ มีการจัดเก็บและล้างทำความสะอาด ในช่วงเวลา 20.00-22.30 น. ทั้งนี้กลุ่มงานรักษาความสะอาด ได้เรียกผู้ควบคุมฯ ให้กำชับเจ้าหน้าที่ที่ปฏิบัติงานจัดเก็บมูลฝอยในจุดดังกล่าว ไม่ให้ส่งเสียงดังหรือเปิดเพลงเสียงดังรบกวนประชาชนบริเวณนั้น และให้เร่งจัดเก็บมูลฝอยให้เสร็จโดยเร็ว
ความเห็นของผู้แจ้ง: ขอบคุณทีมปฏิบัติงานครับ วันนี้ไม่มีเสียงเปิดเพลงแล้ว
พื้นที่: แขวงสัมพันธวงศ์ เขตสัมพันธวงศ์ กรุงเทพมหานคร